Izvor: N1

Ponovno uznemirujuće vijesti o izbjeglicama koje pokušavaju ući u Hrvatsku. Neke od njih posvjedočile su pred kamerama da su u pokušaju traženja azila doživjeli nasilje hrvatske policije.

Mladić iz Afganistana prije dva dana ilegalno je prešao granicu i ušao u Hrvatsku. Umjesto dokumenata za traženje azila, tvrdi, od hrvatske policije dobio je – batine.

"Kad smo prešli granicu, hodali smo još nekih 3-4 sata prije nego što nas je policija uhvatila. Vratili su nas nazad do granice i tu su na počeli tući palicama. Bilo je okrutno. Tražili smo papire kako bismo mogli zatražiti azil, ali su nam samo rekli – nema azila za vas", kaže Vahidula, izbjeglica iz Afganistana.

Azila nije bilo ni za Ašrafa, koji pokazuje mjesta na tijelu gdje je navodno dobio udarce od hrvatskih policajaca prije nego što je vraćen u Srbiju.

"Čim smo prešli u Hrvatsku, policija nas je uhvatila i počela da nas tući. Jednog mladića su i onesvjestili. Samo su nas gurnuli nazad u Srbiju, nikakvih procedura tu nije bilo", priča Ašraf, izbjeglica iz Afganistana.

U međunarodnim humanitarnim organizacijama, poput Liječnika bez granica i Liječnika svijeta kažu da ovakvi navodi nisu novost - samo u posljednjih 10 dana dobili su ukupno 33 prijave slučajeva nasilja koje se pripisuju hrvatskoj policiji.

"Prijavljeni slučajevi prate isti obrazac koji smo mogli vidjeti i u prosincu i u siječnju – prebijanje drvenim štapovima i granama, šutiranje, uništavanje telefona i pljačkanje. Osuđujemo ovo navodno nasilje, ističući da ono oni ni u kojem slučaju ne smije korišteno kao način odvraćanja ljudi koji traže zaštitu", kaže Stefan Moasan, šef misije Liječnika bez granica.

"We got caught by the Croatian police and beaten very badly with sticks, punches and kicks. Later they threw us in water and laughed at us." pic.twitter.com/yf0NmIldU3 — MSF Sea (@MSF_Sea) June 2, 2017

U hrvatskom MUP-u kažu - navodi o korištemnju prekomjerne sile bit će ispitani, ali odlučno odbacuju mogućnost da se radi o organiziranom djelovanju. Tvrde, informacije o prebijanjima nisu dobili od srpskih vlasti, već samo nevladinih organizacija.

Više pogledajte u prilogu Miodraga Sovilja.

00:00 Izvor: N1













